b'\n_START_ARTICLE_\nJames Jabara\n_START_SECTION_\nDruga svetovna vojna\n_START_PARAGRAPH_\nMed 2. svetovno vojno je Jabara letel na bojnih poletih v Evropi kot pilot P-51. Najprej kot \xc4\x8dlan 363. bojne skupine 9. zra\xc4\x8dne sile od januarja do oktobra 1944 in nato kot pilot P-51 355. bojne skupine 8. zra\xc4\x8dne sile od februarja do decembra 1945. Med svojim slu\xc5\xbebovanjem v Evropi je naletel 108 bojnih poletov. Dosegel je 1.5 zmage v zraku in 4 na tleh._NEWLINE_Po vojni je obiskoval Takti\xc4\x8dno letalsko \xc5\xa1olo v Opori\xc5\xa1\xc4\x8du Vojnega letalstva ZDA Tyndall na severu Floride. Med letoma 1947 in 1949 je slu\xc5\xbeboval na Okinavi v 53. lovski skupini. Kot polkovnik se je vrnil v ZDA. Njegovo zadnje slu\xc5\xbebeno mesto pred odhodom na Japonsko je bilo na letali\xc5\xa1\xc4\x8du v New Castleu, Delaware, kjer je bil letalski poveljnik.\n_START_SECTION_\nKorejska vojna\n_START_PARAGRAPH_\nJabara je prispel na Japonsko 13. decembra 1950. Dodeljen je bil 4. lovsko-prestrezni\xc5\xa1ki skupini, bojni enoti 5. zra\xc4\x8dne sile. Do 2. januarja 1951 je letel pet bojnih poletov v letalih F-86 Sabrejet. V zra\xc4\x8dnem boju je po\xc5\xa1kodoval eno sovra\xc5\xbeno reaktivno letalo MiG-15._NEWLINE_Njegova prva potrjena zmaga je pri\xc5\xa1la 3. aprila 1951. Drugo zmago je dosegel 10. aprila, tretjo 12. aprila, \xc4\x8detrto 22. aprila, ter peto in \xc5\xa1esto 20. maja. Tako je postal prvi ameri\xc5\xa1ki letalski as na reaktivnem letalu sploh. Vse svoje zmage je dosegel proti reaktivnim letalom MiG-15.'